钦定古今图书集成/历象汇编/岁功典/第060卷 > 绛都春〈秋晚海棠与黄菊盛开〉翁元龙
## 钦定古今图书集成/历象汇编/岁功典/第060卷 > 绛都春〈秋晚海棠与黄菊盛开〉翁元龙

花娇半面。记密烛夜阑，同醉深院。衣袖粉香，犹未经
年如年远。玉颜不趁秋容换，但换却春游同伴。梦回
前度，邮亭倦客，又拈笺管。　慵按《梁州》旧曲，怕离柱
断弦，惊破金雁。霜被睡浓，不比花前良宵短。秋娘羞
占东篱畔，待说与、深闺幽怨。恨他情澹陶郎，旧缘较
浅。